### Resume

Skærup-, Xenia Overgaard, Brejning og Gårslev Vandværker er blevet sammenlagt til Trekantens Vandforsyning. Trekantens Vandforsyning har anmodet om lokalplanen til opførelse af et ny vandværk syd for [adresse] i [adresse]. Arealet er ca. 1 ha og anvendes i dag af [adresse] og til landbrugsjord.

### Sagsfremstilling

![](data:image/png;base64...)

Figur 1: Kort over lokalplanområdet.

Lokalplanområdet er ca. 1 ha og ligger på hjørnet af [adresse] og [adresse] umiddelbart syd for [adresse].

En privat bygherre i form af Trekantens Vandværk har anmodet om lokalplanen. I det nordvestligste hjørne af lokalplanområdet ligger [adresse] bygning med parkering. Den resterende del af lokalplanområdet henligger som landbrugsjord. Nord for [adresse] ligger ca. 90 nyopførte rækkehuse på Nonnebakken.

Skærup-, Xenia Overgaard, Brejning og Gårslev Vandværker er blevet sammenlagt til Trekantens Vandforsyning. De har afsøgt det bedste sted til opførelse af et nyt vandværk og fundet frem til, at det ideelle sted er ved det tidligere [adresse]. Lokalplanen skal give mulighed for at opføre en ny bygning til vandværk med indvendige tanke, samt en udvidelsesmulighed, hvis der opstår behov for flere tanke.

Der er ønske om at opføre ca. 600 m² erhverv med mulighed for en udvidelse på ca. 250 m2. Vandværket ønskes opført i én etage med en højde på op til 8,5 meter. Bygningen opføres med facader i beton og med felter i forbindelse med nogle af vinduerne beklædt med mørke metalplader. Bygningen udføres med store vinduespartier, der gør det muligt at få et kig ind til tankene. Taget udformes som et asymmetrisk saddeltag med sedum og solceller. Den eksisterende vandværksbygning bevares og skal bearbejdes, så den får et facadeudtryk, der passer med den nye vandværksbygning.

De ubebyggede arealer skal indrettes med parkering, regnvandshåndtering og beplantning. Lokalplanområdet indrettes med offentlig adgang, således interesserede kan nyde udearealerne og gå helt tæt på vandværket.

Lokalplanen vil indeholde bestemmelser om beplantning i form af levende hegn, der skal være med til at indpasse den store bygningskrop i landskabet og til byens skala. Det betyder, at det levende hegn langs lokalplanområdets vestligste afgrænsning skal bevares. Der skal etableres et øst-vest gående levende hegn langs lokalplanens sydligste afgrænsning, som kan opnå en højde på minimum 4 meter. Langs [adresse] skal der etableres et levende hegn svarende til det, der er vest for lokalplanområdet. Dette hegn skal kunne opnå en højde på minimum 1 meter.

Der er ønske om at kunne placere solceller til vandværkets egen forsyning på terrænet, som alternativ til placering på taget.

Terrænet i lokalplanområdet skråner fra syd mod nord. Det betyder, at der skal udvises særlige hensyn til håndtering af overfladevand.

Særlige planmæssige forhold

Vandværket bliver synligt fra [adresse], når man er kørende fra syd mod [adresse] og Vejle. Derfor trækkes bebyggelsen mod vest og væk fra [adresse]. Dertil har lokalplanen særligt fokus på beplantning. Der er ønske om mulighed for at opsætte en maste til indhentning af måleoplysninger. I lokalplanprocessen afgøres det om der kan placeres en maste med ønsket højde i lokalplanområdet.

Kommuneplantillæg

Der skal udarbejdes et tillæg nr. 38 til [adresse] 2021-2033, der skal udlægge området til erhverv.

Da der er tale om en større ændring, skal tillægget i fordebat.

Vurdering af afledte konsekvenser

Der bliver ikke udarbejdet en helhedsvurdering, da planen ikke får konsekvenser for kapacitet i skoler, institutioner, idræt, veje, stier og kollektiv trafik.

Høringsperiode

Høringsperioden for lokalplanen og tillægget er otte uger jævnfør planloven, da tillægget skal i fordebat, og dermed har særlig interesse for offentligheden.

Høringsperioden for lokalplanen og tillægget vurderes til otte uger, da lokalplanen er af en karakter, med et geografisk anvendelsesområde en kompleksitet og et omfang, der vurderes at have særlig interesse for offentligheden.

Overtagelsespligt/Frafaldserklæring

Lokalplanområdet udlægges til offentlige formål. Lokalplanforslaget er dog i overensstemmelse med den faktiske udnyttelse af ejendommen og dermed kan ejeren ikke kræve kommunen overtager. En frafaldserklæring er derfor ikke nødvendig.

### Sagens videre forløb

Sagen skal alene behandles af Teknisk Udvalg.

### Klima og resiliensvurdering

Klima- og resiliensvurdering laves i forbindelse med udarbejdelse af lokalplanforslaget, når der foreligger mere information.

### Teknik- og Miljødirektøren indstiller,

|  |  |
| --- | --- |
| at | udarbejdelse af forslag til lokalplan nr. 1405 og tillæg nr. 38 igangsættes. |

### Beslutning

Godkendt.